Jøssang kraftverk

Jøssang kraftverk er et vannkraftverk i Strand kommune i Rogaland. Kraftverket utnytter et fall på 281 meter mellom Dalavatn, en innsjø i Jørpelandselva, og Botnefjorden. I tillegg blir Solheimsåna, som er ei sideelv av Jøssangåna tatt inn i vannveien nedstrøms Moslitjørna. Produksjonen startet 10. desember 2010. Verkets offisielle åpning var 16. juni 2011. Det er installert en francisturbin på 34 MW, med en årsproduksjon på 93 GWh. Dalavatn er demmet opp av en betongdam, først bygd i 1913. Vannet reguleres mellom 287,9 og 289,4 moh. Til innsjøen reguleres det vann fra innsjøen Svortingsvatnet via elva Langaliåna, fra innsjøen Liarvatnet via elva Liaråna, og fra innsjøen Langavatnet via elva Grimsliåna som munner ut i Liarvatnet. Eier av kraftverket er Jørpeland Kraft, der Lyse er majoritetseier. Kraftverket ligger 500 meter inne i fjellet. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Lyse om Jørpeland Kraft Stasjonen oversvømt i 2017 Arkivert 14. desember 2017 hos Wayback Machine. Bygg.no - Jøssang kraftstasjon offisielt åpnet